Kirjainten virrassa: marraskuuta 2013\nKansi: Pekka Nissinen\nKotimainen nuortenkirja, omakohtainen\nLuin pari viikkoa sitten Sarianna Vaaran esikoisteoksen Huomenkellotyttö, jonka jälkeen kiinnostuin kovasti hänen äitinsä kirjoista. Erityisesti tästä nuortenkirjasta Annansilmät, joka on kuin eräänlainen teospari vuosien takaa.\nMaria Vaara oli kirjailija, joka kirjoitti omasta sairaudestaan, skitsofreniasta. Annansilmät teoksen päähenkilö on Anna-niminen reipas 11-vuotias tyttö, joka kantaa vastuuta ja huolta viisihenkisestä perheestä. Isälle ja äidille on tullut avioero, isä ei juurikaan lapsia näe eikä ruokkojakaan juuri maksa. Äidin sairastuminen on kuitenkin vielä suurempi tragedia perheelle, ja pieni Anna huolehtii veljistään ja monin tavoin perheen arjesta. Hän käy äitiään myös sairaalassa katsomassa, miettii perheen toimeentuloa ja jopa sitä, kuka hoitaa kirjastotyöt sillä aikaa kun äiti on sairaana.\nAnna on hyvin sankarillinen hahmo, ehkä vähän liiankin. Kyllä äiti kirjoittaa tyttärelleen roolin, jossa on hyvin vähän liikkumatilaa kapinalle. Sarianna kirjoittaa teoksessaan hyvin kiinnostavasti siitä, miltä tuntui lukea äidin kirjoittama kirja heidän perheestään:\n"Olin lukenut äitini kirjoittamista kirjoista vain ensimmäisen runokirjan josta en ollut tajunnut juuri mitään, ja sitten sen joka kertoi minusta. Sen olin lukenut tarkasti ja moneenkin kertaan, nuortenkirjan joka kertoi pienestä urheasta tytöstä. Olin pyytänyt äitiä kirjoittamaan kirjan minulle. Minulle, ei minusta. Ja äiti kirjoitti, tuosta vain, ja se julkaistiin. En kertonut koskaan äidille että en olisi halunnut siitä sellaista kuin siitä tuli. En olisi halunnut että meidän asioita kerrotaan, että tyttö siinä kirjassa on ihan kuin minä. On ja ei ole. En minä tosielämssä ollut ollenkaan niin kiltti ja ymmärtäväinen, kirjan Annan ajatukset olivat puhtaampia kuin minun. Mutta ei sellaista voi sanoa, ei tietenkään. Tai ehkä kirja ei kertonutkaan minusta?"\nEn voi sille mitään, että lukiessa mietin hyvin vahvasti nimenomaan tyttären ja äidin oikeaa suhdetta, enkä niinkään kirjan tarinaa. Oliko kirjan tarkoitus olla myös samalla äidin kiitos tyttärensä ponnisteluista? Tai anteeksipyyntö siitä kaikesta, jonka lapsi on joutunut kestämään? Vai ajatteliko äiti Annan olevan erityisen sinnikäs? Päädyin siihen, että kirja on ollut varmasti kaikkea tätä.\nKun tytär teoksen sivuilla parahtaa siitä, miksi juuri tyttöjen tulee kantaa vastuu, tuntuu se erityisen painokkaalta ja merkittävältä. Anna saa liiankin vähän mahdollisuuksia kertoa, kuinka väärin koko asetelma on. Mutta välillä kuori murtuu.\nToisaalta juuri tämä on osoitus siitä kuuliaisuudesta, josta Sariannakin omassa kirjassaan puhuu. Hän kirjoittaa vain paljon rehellisemmän tuntuista tekstiä.\nTotta kai laji on eri. Samoin aika. Myös näkökulma, vaikka molemmissa teoksissa seurataan tapahtumia Annan kautta. Sillä on silti suuri merkitys, kumpi oikeasti tietää, mitä Anna ajatteli.\nAnnansilmät-teoksen takakannessa mainitaan siitä, kuinka rohkea aihevalinta äidin mielenterveysongelmat tuon ajan nuortenkirjalle ovat. Tunnen vähemmän nyky-nuortenkirjojen aiheita, mutta minulla on hyvin vahva mutu sille, että myös vanhempien mielensairauksista uskalletaan tai uskallettaisiin kirjoittaa. Ehkä myös monipuolisemmin.\nLoppuun on selvästi haluttu saada paljon lämpöä. Onnellinen perhe muuttaa uuteen kotiin äidin eläkerahojen turvin. Toimeentuloasioista kirjoitetan vähän turhankin tarkasti, mutta ainakin koko joukko on vihdoin yhdessä ja ilmaan jätetään tuntu siitä, että pahin on takana.\nTeoksesta en löytänyt muita blogiarvoita, mutta Likaisista legendoista ovat kirjoittaneet ainakin Susa ja Annami.\nkirjainten virrassa Hanna / Kirjainten virrassa klo 21.03 11 kommenttia : Tunnisteet: Gummerus , nuortenkirjat , Suomi , Vaara Maria\nKansi: Peter Stoltze Design / Satu Kontinen\nLisäksi: rikosylikomisario Konrad Simonsen -sarjan kolmas osa\nSisarusparin Lotte & Søren Hammerin aiempia teoksia yhdisti ainakin se, että murhaajat ja motiivit tekojen takana ovat koko ajan lukijan ja rikoksia tutkivien poliisien tiedossa. Saastoissa hämmennettiin lukijan moraalia ja oikeustajua tappamalla pedofiileja, Kaikella on hintansa -romaanissa tekijä on epämiellyttävä vässykkä ja uhrit täysin syyttömiä.\nOletin, että Yksinäisten sydänten kerho on hyvin samantapainen, varsinkin kun heti romaanin alussa koulukiusattu poika menee oppitunnille konekiväärin kanssa ja ampuu sijaisopettajan ja uhkaa koulutovereitaan. Hyvin pian selviää kuitenkin, että pienempi juttu, jonka dekkarisarjan päähenkilö Konrad Simonsen saa sairauslomansa jälkeen tutkittavakseen, on paljon suurempi tapaus kuin mitä ennakolta näyttää. Koulukiusaaminen liittyy myös postinkantajan tapaukseen, joten alkuasetelma on eräänlainen avain ja lukutapa koko teokselle.\nTotesin aiempien romaanien kohdalla, että henkilöhahmot todennäköisesti kasvavat sarjan edetessä, ja tässä teoksessa Konrad Simonsenin nuoruusmuistot ja ensirakkaus muodostavat eräänlaisen sivujuonteen tapahtumille ja niistä muodostuu pohja ja motiivi sille, miksi hän kiinnostuu niin intohimoisesti postinkantajan ullakolta löytyneistä nuoren tytön valokuvista. Tämänkin teoksen voi lukea ilman aiempiin osiin tutustumista, mutta minusta oli kiinnostava saada lisätietoa henkilöistä ja useammankin henkilön kohdalla viitattiin aiemman teoksen tapahtumiin.\nOnhan se tietysti melko kaavamaista rakentaa sarja tällä tavalla, että henkilöhahmojen oma elämä alkaa viedä yhä enemmän tilaa varsinaisilta rikostapahtumilta tai että niistä tulee yksi pala lisää romaanin tapahtumien ratkomiseen. Tämä ei kuitenkaan haittaa, jos haluaa dekkarilta sujuvasanaisen, koukuttavan lukukokemuksen. Mie ainakin haluan ehdoin tahdoin lukea jotain oikein vetävää, niin että aika ja paikka ympäriltä katoavat. Yksinäisten sydänten kerho oli juuri tällainen; otin kirjan mukaani jopa lenkille ja saunaan, sillä en malttanut jättää lukemista kesken.\nHammereiden dekkarit ovat osoittautuneet erittäin koukuttaviksi, tarinavetoisiksi ja kiinnostaviksi, joten jatkan sarjan parissa niin pitkään kuin he jaksavat kirjoittaa ja pitää tason näin korkealla.\nVinkkaan lisäksi toisesta hyvästä tanskalaisesta rikossarjasta, jonka ensimmäinen osa Poika matkalaukussa on tänä syksynä ilmestynyt. Nina Borg -sarjan takana on kirjoittajakaksikko, Agnete Friis & Lene Kaaberbøll. Tuntuu siltä, että pohjoismaisia rikosromaanisarjoja taituroi usein kaksi kirjoittajaa.\nkirjainten virrassa Hanna / Kirjainten virrassa klo 17.17 3 kommenttia : Tunnisteet: Bazar , dekkarit , Hammer Lotte ja Søren , Tanska\nMinulle tuli Sarianna Vaaran esikoisromaanista päänsärky. Ja vaikka päänsärky on ikävä asia, tällä kertaa se johtui siitä, että kertoja-Annan ääni ja tarinankuljetus liikauttivat jotain minussa. Minulla ei ole edes omakohtaista kokemusta skitsofreenisen tai muuten henkisesti sairaan ihmisen lähiomaisena, mutta kerronta sai minut tuntemaan ahdinkoa, surua, ärtymystä – ja yllättäen iloakin.\nEikä hyvän tarinan tarvitse aina liittyä lukijan omaan kokemuspiiriin, eikä oikeastaan edes millään tavalla koskettaa tai henkilöistä löytää samastumiskohteita. Mutta ei myöskään haittaa, jos kirja herättää ajatuksia ja tunteitakin. Siksi minulle tuli päänsärky. Mutta en voinut lopettaa lukemista tykytyksestä ja pääsirinästä huolimatta.\nHuomenkellotyttö ei ole mikään väkevä kirja. Eikä turhan vakava. Eikä se kikkaile millään. Erikoista, ettei se selvästä autofiktiivisestä otteestaan huolimatta tunnu edes tunnustus- saati paljastuskirjalta. Se on "vain" hyvä tarina tyttärestä, jolla on sairas äiti. Tekstin rehellisyys tekee kirjasta voimakkaan, ja monille samankokeneille myös voimaannuttavan. Näin uskoisin.\nÄiti on kirjailija, hermoheikko, joka tarvitsee ja käyttää liikaa lääkkeitä ja on aina aika ajoin osastohoidossa. Tytär on kuuliainen, kiltti ja rakastaa äitinsä kanssa käytyjä hyviä keskusteluja. Lapsuutta varjostaa ainainen pelko siitä, muuttuuko äidin mielentila liikaa ja osaako tytär tarpeeksi hyvin olla tukena ja turvana. Sisar on etääntynyt perheestä jo aikaa. Anna on tavallaan ihan yksin.\nAnnalla on äidin kaikki kirjat, mutta vasta omien opiskelujensa myötä hän kuulee eräässä kirjallisuuskatsauksessa opiskelijatoverin kertovan, mitä oikeasti yksi äidin kirjoista käsittelee.\n"Ei se noin mennyt, ei se ollut tuollaista! Ei minun äitini ole noin sairas, ei hän kuule ääniä eikä kamppaile noin pahojen voimien kanssa. Ei tuo ole totta!"\nSarianna Vaara on Maria Vaaran (1931–1992) tytär. En ole lukenut vielä äidin teoksia, mutta kiinnostuin erityisesti hänen tunnetuimmista teoksistaan Likaiset legendat ja Kuuntele Johannes. Mutta kaikkein eniten haluaisin nyt lukea hänen nuortenkirjansa Annansilmät, joka kertoo 11-vuotiaasta Annasta, perheen vastuunkantajasta, jonka äiti on sairas ja isä alkoholisti. Sarianna on nimennyt omaan kirjaansa päähenkilön myös Annaksi. Hyvin mielenkiintoista!\nLue lisää: Anna minun lukea enemmän, Marjatan kirjaelämyksiä, Kirjasähkökäyrä, Tuijata.\nkirjainten virrassa Hanna / Kirjainten virrassa klo 14.28 9 kommenttia : Tunnisteet: esikoiskirja , Like , Suomi , Vaara Maria , Vaara Sarianna\nkirjainten virrassa Hanna / Kirjainten virrassa klo 15.16 29 kommenttia : Tunnisteet: Carlson Kristina , DeLillo Don , Japani , Kallas Aino , Kawabata Yasunari , lukumaraton , Suomi , Yhdysvallat\nSaavuin eilen tänne Lappiin mökille rauhoittumaan, tekemään gradua ja viettämää lukuretriittiä. Kirjamessujen jälkeen kirja-alalla on hetken aikaa vähän hiljaisempaa ennen kuin alkaa kevään kirjojen tohina, joten nyt oli hyvä hetki myös freelancerin pitää vähän lomaa ja keskittyä pitkään roikkuneen gradun loppuunsaattamiseen. Minua ärsyttää katsoa tässä bloginikin etusivulla mainittua asiaa, "kirjoitan gradua", kun todellisuudessa en ole ehtinyt töiden ja Rivien välissä -kirjablogikirjan vuoksi puoleentoista vuoteen edes avata koko hemputin gradutiedostoa.\nOlen onnellinen, että minulla on freelancerina kuitenkin niin paljon töitä, että ei ole ollut oikein aikaakaan keskittyä mihinkään muuhun. Olen onnellinen, että saimme Katjan kanssa tehtyä yhdessä kivan kirjan. Olen onnellinen monista projekteista, joissa olen saanut olla mukana, jotka ovat vieneet aikani. Olen myös onnellinen, että olen saanut vapaa-ajallakin lukea ja pitää tätä blogia suhteellisen pirteästi yllä.\nMutta haluan niin kovasti valmistua ja saada valmiiksi jotain, jonka aloitin kauan sitten. Joten erityisen onnellinen olen nyt siitä, että minulla on mahdollisuus tulla tänne mökille kirjoittamaan tekstiä rauhassa.\nOlen toki opiskellut muutakin – pääaineenikin on ollut eri! – kuin kirjallisuutta, ja olen pitänyt opiskelusta. Erityisesti kirjallisuusopintojeni luennoista. Luultavasti päädyn lopulta tekemään kuten pikkusiskoni, joka sai keväällä toisen korkeakoulututkintonsa valmiiksi ja aloitti silti kokopäivätöiden lisäksi harrastuksenaan opinnot Avoimessa yliopistossa. Voisin siis kuvitella, että aina silloin tällöin opiskelisin jotain, vaikka nyt en olekaan hetkeen ehtinyt edes yliopistollepäin vilkaista.\nGraduni käsittelee Rosa Liksomin Hytti nro 6 -romaania ja ironista neuvostonostalgiaa teoksessa. Olen aiemmin kirjoittanut blogiini esimerkiksi teoksen makumaailmasta ja maisemasta. Tarkoitus on parin seuraavan viikon aikana kirjoittaa lisää pieniä huomioita teoksesta tänne blogiini. Pysyypä samalla vireys yllä, kun luen kirjaa uudelleen ja palauttelen myös seminaarityön aikaisia kirjoituksia, lähdekirjoja mieleeni.\nMutta en aloita vielä, sillä olen aika väsynyt ja nautin ihan äärettömän paljon siitä, että saan viettää aikaa yksin mökillä. Fiilistelin eilen, kuinka mahtava on lukea takkatulen ääressä ja olla aivan yksin. Ei tarvitse puhua kenellekään. Ainoa virhe eilen sattui, sillä jostain syystä takkahuoneen pöydälle valitsemani tuikkualusta oli susihuono ja kolme tuikkua roihahti kunnon liekkeihin. Tukahdutustöissä meni liian pitkä aika, ja astia poltti puuhun pahan mustan jäljen. Kuinka noloa! Saan mökin käyttööni ja heti tuhoan sitä. Kaiken voi onneksi korvata, joten en enää anna sen pahoittaa mieltäni. Ja illalla katson tarkemmin kynttilöiden elämää ja alustoja.\nLukuretriitti kuulostaa myös hyvälle. Huomasin, että ensi viikonloppuna järjestetään todella kiinnostavan kuuloinen oikea lukuretriitti Pietarsaaressa. Joten olen oman lukulomani kanssa ajankohtainen, hauska idea hiljentyä kirjojen äärelle ja keskustella niistä muiden kanssa iltaisin. Minulle kuitenkin nyt kaikkein parasta on yksinolo. Messuviikonloppuna sai puhua niin paljon ja olla yltiösosiaalinen, mikään ei ole nyt parempaa kuin tunne, ettei kukaan voi vahingossakaan minua jututtaa.\nMukanani on ainakin 30 kirjaa ja lisäksi paljon sähkökirjoja päälle. Sähkökirjoissa on se hyvä puoli, että jos minun tekee mieli ehdottomasti lukea joku kirja (sillä rajoituksella, että se on myynnissä jossain), niin saan sen nopeasti laitteeseeni ilman että täytyy lähteä mökiltä minnekään.\nLukumaraton kiehtoo, mutta en ole vielä päättänyt, hyppäänkö siihen kelkkaan tänään. Mutta jos innostun, niin kahden maissa päivitän siitä tiedon blogiini, jos joku tällaisista menemisistäni on kiinnostunut. Mukanani on kyllä niin hyviä pienoisromaaneja, joten ennen lähtöäni valmistauduin kyllä siihen, että lähiaikoina maratoonataan. Kaikki kirjat ovat hyllystäni ja napattu puhtaasti koon ja sen hetkisen kiinnostavuuden mukaan. Eilen olin Rovaniemellä kirjastossa, mutta sieltä lainasin vain gradua varten lähdemateriaalia. Vähän nyt harmittaa, etten käynyt myös proosahyllyllä, mutta enköhän pärjää näillä varaamillani kirjoilla. Lukumaratoniin eivät sähkökirjat oikein sovi.\nNyt on vielä hetken valoista, joten kipaisen lenkille, ulkoilemaan ja hakemaan lisää puita kahta takkaa varten. Pitää myös tehdä lounas ennen maratonin alkua. Huomaan, että valmistaudun jo...\nkirjainten virrassa Hanna / Kirjainten virrassa klo 12.15 14 kommenttia : Tunnisteet: gradu , suunnitelmia , tunnelmia


Buy Yin Your Skin® Level 2 – Advanced Facial Gua Sha\nYin Your Skin® Level 2 – Advanced Facial Gua Sha\nYin Your Skin® level 2 – Advanced Facial Gua Sha verkkokurssi vie kosmeettisen gua shan uudelle tasolle. Opit kurssilla edistyneimmät tekniikat, jotka vaikuttavat ihon pintaa syvemmällä oleviin kerroksiin – sinne, mihin tehokkaimmatkaan ihonhoitotuotteet eivät yllä.\nKannattaako Yin Your Skin® level 2 kurssille osallistua, jos ei ole käynyt Yin Your Skin® Signature Experience kurssia?\nVoit osallistua myös suoraan level 2 kurssille, sillä 10 hoitoprotokollan joukosta löytyy pitkän hoitoprotokollan lisäksi nopeita ja helposti omaksuttavia hoitoja. Yin Your Skin® level 2 ei kuitenkaan sisällä yin-jooga ja meditaatioharjoituksia eikä ihonhoidon perusteita, jotka muodostavat pohjan Yin Your Skin® konseptille. Parhaimman ja kattavimman kokemuksen saat Complete Experience kurssipakeista, joka sisältää molemmat kurssit.\nYin Your Skin® level 2 – Advanced Facial Gua Sha kurssi sisältää:\nYin Your Skin® level 2 – Advanced Facial Gua Sha kurssi sisältää kaksi pitkää ja perusteellista hoitoprotokollaa, joista toinen on suunniteltu ihon epätasapainotiloihin. Pitkiä hoitoja täydentävät yksityiskohtaiset täsmähoidot sekä lyhyemmät hoidot, jotka toimivat hyvin tuloksia ylläpitävinä hoitoina tai pikahoitoina.\n10 videota kosmeettisen gua shan edistyneimpiin tekniikoihin:\nAdvanced hoito: turvotuksen & jännityksien vapauttaminen, kiinteytys & kohotus (38 min.)\nDekolteen hoito (4 min.)\nJännityksen vapauttaminen purentalihaksista (3,40 min.)\nLuonnollinen huulten pullistus & suunympärysihon napakoitus (6,40 min.)\nKirkastus & kohotus silmänympärysiholle (4 min.)\nHiuspohjan hoito (4,30 min.)\nAdvanced skin therapy: tukosten vapauttaminen turvotukselle, punoitukselle ja epäpuhtauksille (15 min.)\nPikahoito: kirkastus & heleytys (6,30 min.)\nEnergian tasapainottaminen & stressin lievittäminen (10 min.)\nVirtausta parantava rullaus (13 min.)\nSelkeät piirrokset kasvojen lihaksista, viiteen yleisimpään tunnetilaan liittyvistä kasvojen lihaksista, jotka aiheuttavat ilmeryppyjä sekä kasvojen ja kaulan lymfapisteistä.\nMahdollisuuden päästä Katja Kokon kosmeettiseen gua sha hoitoon, jotka ovat saatavilla vain Yin Your Skin® verkkokurssin ostaneille.\nMahdollisuuden yksilövalmennukseen Katja Kokon kanssa, joka on saatavilla vain Yin Your Skin® verkkokurssin ostaneille.\nPääsyn kurssimateriaaleihin 8 kk ajan ostopäivästä alkaen.


ESSENTIAL BRANDS: BLONDME EDISTYKSELLISTÄ VÄRIÄ JA HOITOA\nNyt kun Bonding -teknologiat ovat saaneet jalansijaa hiusalalla, ei ole mikään ihme, että liikkeessä tehtävät bonding palvelut ovat nopeasti muuttumassa pelkästä trendistä must-have -palveluun.\nSchwarzkopf Professionalin uudistettu BLONDME -valikoima on ainoa väri- ja hoitojärjestelmä joka on suunnattu yksinomaan blondeille; mahdollistaen trendikkäät, täydellisen vaaleat hiukset jotka saavutetaan räätälöidyin ratkaisuin.\nBLONDMEn ennennäkemätön bondingjärjestelmä on ensimmäinen sidoksia luova väri ja hoitobrändi joka saa aikaan täydellisen trendikkäitä blondeja turvallisemmin kuin koskaan ennen. BLONDMEn väri- ja hoitotuotteet on suunniteltu toimimaan yhdessä, kokonaisvaltaisena järjestelmänä sekä mahdollistamaan laadultaan ylivoimaisesti parhaimmat vaaleat hiukset.\nBLONDME kouluttajamme ovat laatineet liudan upeita blondilookkeja ja palveluita – riippumatta siitä, haluavatko asiakkaat viileän-, hunajan-, karamellin- tai toffeensävyiset hiukset tai värikkäät, kermaiset tai platinanväriset hiukset – BLONDMEn avulla tämä on mahdollista.\nEdistyksellisen Bonding -järjestelmän ansiosta BLONDME-valikoima on entistäkin parempi, sillä nyt kampaajat pystyvät vaalentamaan ja luomaan sidoksia ilman ylimääräistä sekoitusvaihetta!\nAmmattimainen vaalennus- ja sävytyssarja sisältää Bonding Enforcing -teknologiaa, joka suojaa hiusta sisältäpäin, minimoiden hiusten katkeilua värikäsittelyn aikana ja auttaa pitämään hiukset vahvoina.\nHellävarainen sulfaatiton hoitosarja sisältää Bonding -teknologiaa, joka auttaa tasapainottamaan hiuksen pH-arvoa, luomaan uusia sidoksia sekä auttaa ylläpitämään ilmiömäisiä vaaleita hiuksia myös kotona.\nBLONDME on ensimmäinen sidoksia luova väri- ja hoitosarja joka takaa ylivoimaisen laadun vaaleissa hiuksissa ja maksimaalisen turvallisuuden*\nVaalennustehokkuutta vailla vertaa – jopa 9 astetta\nTäysin räätälöidyt ratkaisut yksilölliseen vaalennuspalveluun\nKuusi trendikästä lookkia juhlivat täydellisiä vaaleita hiuksiaan\nMissä voin oppia lisää?\nKouluttaudu kaikkeen vaaleisiin hiuksiin liittyvissä asioissa inpiroivien koulutustemme kautta jotka on suunniteltu vastaamaan sinun tarpeitasi ammattilaisena! Tule ihmeessä mukaan Blond on Blond -koulutukseen saadaksesi täydellisen johdannon vaaleisiin hiuksiin...tai luuletko että osaamisesi taso on jo niin kova että voit ilmoittautua Master of Blond Bootcamp -koulutukseen?! Lataa paikallinen koulutusohjelmasi saadaksesi lisätietoa...\nASK koulutuksen digitaalinen evoluutio, eAkatemia, tarjoaa koulutusta joka on kampaajan käden ulottuvilla milloin vain, missä vain. Pystyt jopa valmistautumaan tuleviin koulutuksiin esimerkiksi opetusvideoiden ja yksityiskohtaisten tuotetietojen ja webinaarien kautta – käy vain osoitteessa www.ask-learning.com – äläkä unohda rekisteröityä saadaksesi kaiken hyödyn irti!\nTiedätkö värituotteiden perusaineosat?\nVärejä käytetään joka päivä parturi-kampaamoissa, mutta tiedätkö mitä ne pitävät sisällään...\nBack to Basics: Hiusten kestoväri\nKestoväreillä saavutetaan täydellinen peittokyky ja täyteläiset värilopputulokset, mutta tiedätkö, kuinka ne toimivat...\nAinutlaatuinen blondeille omistettu väri- ja hoitosarja\nSchwarzkopf Professional -sivuston evästeet\nEvästeet ovat pieniä tiedostoja, jotka selain tallentaa väliaikaisesti. Evästeet eivät sisällä käyttäjien henkilötietoja eikä niitä käytetä yksittäisten käyttäjien tunnistamiseen. Lisätietoja käyttämistämme evästeistä löytyy Tietoa evästeistä -sivulta.\nPaina alla olevaa "Hyväksy"-viestiä sulkeaksesi ponnahdusikkunan.


www.luther.de: Lutherin lähipiiri: Johannes Bugenhagen\nJohannes Bugenhagen syntyi 1485 Hinterpommernissa. Greifswaldissa suoritettujen humanististen opintojen ja pappisvihkimyksen jälkeen hänellä oli useita virkoja pyhien kirjoitusten ja kirkkoisien opettajana.\nLutherin vuonna 1521 ilmestynyt Roomaa vastaan kapinoiva kirjoitus "Kirkon Baabelin vankeudesta" sai aluksi Bugenhagenilta tyrmäävän vastaanoton. Kirjoituksen tarkempi tutkiminen johti kuitenkin siihen, että Bugenhagen muutti Wittenbergiin ja hänestä tuli uskonpuhdistusliikkeen kannattaja.\n"Tohtori Pommerista", kuten Luther häntä nimitti, tuli yksi tehokkaimmista reformaation puolesta taistelevista. Bugenhagen toimi vuodesta 1523 Wittenbergin Kaupunginkirkon pappina, Lutherin henkilökohtaisena sielunhoitajana sekä Wittenbergin yliopiston luennoitsijana. Hänen verraton organisointikykynsä teki hänestä Pohjois-Saksan ja Skandinavian uskonpuhdistusliikkeelle korvaamattoman.\nBugenhagen loi kirkkojärjestyksen Braunschweigiin, Hampuriin, Lyypekkiin, Pommeriin, Schleswig-Holsteiniin, Hildesheimiin, Braunschweig-Wolfenbütteliin ja Tanskaan. Hän itse auttoi järjestyksen käyttöönotossa ja toteutuksessa. Kirkkojärjestyksessä ei ohjeistettu ainoastaan jumalanpalvelusta vaan myös koululaitosta ja erilaisia sosiaalisia kysymyksiä. Vuonna 1539 Bugenhagenista tuli Saksin vaaliruhtinaskunnan superintendentti.\nMartin Lutherin kuoleman jälkeen Bugenhagen huolehti ystävänsä leskestä ja lapsista.\nJohannes Bugenhagen kuoli 1558 Wittenbergissä. Hänen hautakivensä löytyy Kaupunginkirkosta.


Espoon Kannusalin uusi konsepti. : Alueellisia kulttuuripalveluja kehittämässä. - Theseus\nPeltomaa, Päivi (2014)\nTämän kehittämistyön tavoitteena on suunnitella uusi toimintakonsepti Espoon keskuksessa sijaitsevaan Kannusaliin sekä aloittaa toiminta syksyllä 2014. Kannusalia hallinnoi Espoon kulttuuripalvelut, joka on myös tämän työn tilaaja. Viime vuodet Kannusali on toiminut lähinnä taiteen harrastajien harjoittelupaikkana sekä päiväkoti- ja koulukinoesitysten esittämispaikkana. Avoin ja säännöllinen kulttuuritoiminta alueen asukkaille on puuttunut. Tutkimusten mukaan alueelle kaivataan lisää matalankynnyksen kulttuuritoimintaa. Tätä työtä tehdessä Kannusali on sähköremontissa yhdessä muiden samaan väestösuojaan liittyvien tilojen kanssa. Konsepti uudistetaan remontin aikana. Kehittämistyön tuloksena alueen kulttuuripalvelut paranevat ja Kannusalista tulee asukkaiden tuntema vapaa-ajanviettopaikka.\nKehittämistyö pohjaa vahvasti Espoon keskuksen aluetuntemukseen sekä alueen kehittämistarpeisiin. Viitekehyksenä toimivat kaupunginhallituksen suunnitelmat Keski-Espoon suuralueen parantamiseksi niin rakentamista kuin palvelujakin koskien. Espoon kulttuuripalvelujen yhtenä tehtävänä on palvelujen parantaminen kaikilla Espoon suuralueilla.\nMenetelminä kehittämistyössä on käytetty aivoriiheä, keskusteluja, asiantuntijoiden teemahaastatteluita, SWOT-analyysiä, vertaisarviointia, trendityöpajaa sekä tulosten analysoinnissa osallistavaa havainnointia. Kehittämistyössä selvitetään erityisesti mahdollisuutta perustaa kaupallista elokuvatoimintaa Kannusaliin. Sen lisäksi selvitetään muita konseptivaihtoehtoja ja pohditaan tilojen yhteiskäyttöön liittyviä haasteita.\nKonseptin suunnittelu saatiin päätökseen yhtä aikaa remontin päättymisen kanssa. Konseptin kärkenä toimii KannuKino, kunnallinen elokuvatoiminta. Se sisältää niin uutuuselokuvia, elokuvasarjoja, elokuviin liittyviä tapahtumia kuin päiväkotien ja koululaisten ilmaisesityksiäkin. Ohjelmistovalinnassa on huomioitu Espoon strategian mukainen kohderyhmäajattelu ja lipunhinnat ovat edullisia. Myös yhteistyö kahden elokuvafestivaalin kanssa alkaa. Muun Kannusalin toiminnan tuottavat kolmannen sektorin yhteistyökumppanit, kuten nykysirkuksen ammattilaisryhmä. Käyttövuoroja jaetaan edelleen myös es-poolaisille taidekouluille ja harrastajaryhmille.\nKannuKinon elokuvatoiminnan avajaiset pidettiin aikataulun mukaisesti elokuussa 2014. Syyskauden perusteella tavoitteet ovat täyttyneet melko hyvin. Tavoitteen mukaisesti yleisö on löytänyt KannuKinon elokuviin kiitettävästi. Kaikkia kohderyhmiä ei ole vielä saavutettu, mutta kulttuuripalvelut lisää alueellista tiedotusta. Kulttuuripalvelut myös koordinoi tilojen yhteiskäyttöä vahvemmin tästä eteenpäin. Kulttuuripalvelut myös teettää talojaan koskevan tunnettuus- ja imagotutkimuksen lähiaikoina.\nKulttuurituottajan työnkuvaan kuuluu tulevaisuudessa suunnittelu ja konseptointi. Tuottajaa ei välttämättä palkata pyörittämään käytännön toimintaa, vaan suunnittelemaan ja paketoimaan se niin, että yhteiskäytön haasteet on valmiiksi minimoitu. Tilojen yhteiskäytön hallinta liittyy etenkin kuntien julkisiin rakennuksiin ja kuntalaisten osallistamiseen yhä vahvemmin. Case Kannusali on yksi esimerkki onnistuneesta konseptisuunnittelusta, johon liittyy julkisten tilojen yhteiskäyttöä ja asukkaiden toiveiden toteuttamista.


Ajoneuvot | Uutinen | 22.7.2020\nVolvon toimitusjohtaja Samuelsson uskoo merkin sähköistämisen strategian auttavan yhtiön uuteen kukoistukseen pandemian murjomilta markkinoilta.\nVolvon toimitusjohtaja Håkan Samuelsson uskoo Volvon vahvan panostuksen sähköistämiseen ja liitettävyyteen kantavan hedelmää pitkällä aikavälillä, vaikka pandemia on iskenyt kovalla kädellä myös Volvon myyntilukuihin. Volvo uskoo automarkkinan normalisoituvan vuoden toisella puolikkalla ja tämän palauttavan myös Volvon myynnin.\nVolvon kuuden kuukauden maailmanlaajuinen myynti laski 20,8 prosenttia ja yritys onnistui myymään 269 962 autoa tammikuusta kesäkuuhun välillä. Tämä tarkoitti vuoden ensimmäiseltä kuudelta kuukaudelta 989 miljoonan kruunun tappiota, joka vastaa noin 96 miljoonaa euroa. Liikevaihto laski 14,1 prosenttia lukemaan 111,8 miljardia kruunua eli euroissa liikevaihto oli 10,8 miljardia.\nToisaalta vaikka myytyjen autojen määrä on laskenut, Volvo onnistui kasvattamaan markkinaosuuttaan niin Kiinassa, Yhdysvalloissa kuin Euroopassakin. Näistä Euroopassa koko automarkkina romahti yli 38 prosenttia vuoden ensimmäisen puolikkaan osalta ja Volvon oma markkina lähes 30 prosenttia. Myös Volvon ladattavien hybridimallien myynti kasvoi merkittävästi – lähes 80 prosenttia.\nKiinassa automarkkina kyykkäsi 26 prosenttia vuoden kuuden ensimmäisen kuukauden aikana. Volvolle kärsimys oli pienempi vain kolmen prosentin laskulla ensimmäisen kolmen kuukauden aikana ja itse asiassa Volvon Kiinan myynti palasi kasvun puolelle toisen neljänneksen aikana.\n– Ensimmäisen puolikkaan aikana koettu taantuma oli väliaikainen. Odotamme elpymistä toisen puolikkaan aikana ja Recharge-mallistomme asetttaa meidän vahvaan asemaan jo havaittavissa olevien tulevien trendien suhteen, sanoo Samuelsson.\nVolvon toimitusjohtaja Håkan Samuelsson\nTehdas ja tuotto takaisin\nVolvo sulki tehtaansa ja vähensi työaikoja valtion tukiverkostoja hyödyntäen. Lopulta Torslandan tehdas Ruotsissa menetti vain 15 päivän tuotannon, joka auttoi pitämään työntekijät. Tehdas käynnistettiin nopeasti uudelleen vajaalla tuotannolla ja lisätyillä varotoimilla kaikkien työntekijöiden turvallisuus huomioiden.\n– Pandemia on kasvattanut luottamustamme, että strategiset tavoitteemme ovat oikeita ja että nopeutettu siirtyminen johtaa kasvuun pitkällä aikavälillä. Aiomme jatkaa panostamista sähköistämiseen, liitettävyyteen ja verkkokauppaan, kertoo Samuelsson.\nVolvo haluaa painottaa olevansa ainoa autonvalmistaja, joka tarjoaa lataushybridiä joka ikisestä automallistaan. Myöhemmin tänä vuonna yhtiön ensimmäisen täyssähköauton XC40 P8 Rechargen tuotanto alkaa ja sitä tulee seuraamaan useita muita sähköautoja.\n– Jos markkina elpyy odotuksiemme mukaisesti, ennakoimme myynnin palaavan vuoden 2019 jälkimmäisen puoliskon tasolla ja siten päämäränämme on tavoitella sen mukaista tuottoa ja liikevaihtoa.


Vamos Turku | Turku.fi\nYliopistonkatu 25 A, 4.krs\nVamos toimii Turun Ohjaamon naapurissa aivan kaupungin keskustassa.\nOvisummeri 19 ja paina kellonkuva\nTila ei valitettavasti ole esteetön, eli esim. pyörätuolilla tilaan on hankala päästä. Rakennuksessa on portaita sekä hyvin kapea hissi. Mahdollisissa esteellisyysasioissa otathan yhteyttä niin voimme sopia, miten palvelu voidaan tarjota muulla tavoin.\nMia Oksa 050 463 4926 (yksikönjohtaja)\nKristiina Lindstedt 050 408 5954\nAuli Hirvensalo 050 309 9248\nNina Väyrynen 050 512 5999\nHannu Laine 050 455 7852\nZahra Abucar 050 570 8219\nSähköpostiosoitteet ovat muotoa etunimi.sukunimi@hdl.fi Yhteyttä voit ottaa sähköpostilla, soittamalla, viestillä tai yhteydenottolomakkeen kautta: https://www.hdl.fi/vamos/kaupungit/turku/\nVamoksessa voi osallistua yksilö- tai ryhmävalmennukseen. Tavoitteena on, että nuoren hyvinvointi paranee, usko tulevaisuuteen vahvistuu ja löytyy kestävä polku koulutukseen tai työelämään.\nVamoksen toimintaan osallistuminen on vapaaehtoista ja nuorelle maksutonta: motivaatio pohtia omaa tulevaisuutta riittää eikä sen kummempaa lähetettä tarvita. Jokaisen nuoren kanssa suunnitellaan yhdessä Vamoksen palveluiden sisältö ja kesto. Lähtökohtana ovat nuoren yksilölliset tarpeet, toiveet ja tavoitteet.\nYksilövalmennuksessa työskennellään nuoren omien vahvuuksien ja tavoitteiden pohjalta. Yksilövalmentajan tehtävänä on kulkea rinnalla, nuoren omaa toimijuutta tukien. Tilanteen mukaan toimitaan aktiivisesti yhteistyössä nuoren muun verkoston kanssa ja jalkaudutaan esimerkiksi nuoren kotiin tai virastoihin, verkostoihin ja vapaa-ajan toimintoihin.\nRyhmävalmennus on tavoitteellista työskentelyä ryhmäläisten tarpeiden pohjalta. Ryhmässä käsiteltäviä erilaisia teemoja työstetään yhdessä valmentajien kanssa. Ryhmävalmennukseen osallistuvat saavat myös oman työntekijän, jonka kanssa tavataan kahden kesken ja esim. nuoren lähiverkoston kanssa.\nVamoksen kanssa samoissa tiloissa on nuorten käytettävissä myös asumisen, terveyden ja hyvinvoinnin ammattilaisia.\nValmennus tarjoaa nuorille keinoja esimerkiksi ongelmien ja elämän erilaisten haastavien tilanteiden selkeyttämiseen.


ryan gosling « Outin Leffaopas\nFirst Man – Ensimmäinen mies / Ensimmäisenä kuussa\nOuti - perjantai, lokakuu 26th, 2018\nHenkilöt: claire foy, ryan gosling\n”Tämä on pieni askel ihmiselle, mutta suuri harppaus ihmiskunnalle.” Neil Armstrong on lentoinsinööri, joka testaa omat suunnitelmansa käytännössä. Kaikille tämä kallis kokeilu ei sovi, joten edessä on kuivaa kopiohuumoria ja siistiä sisätyötä. Onneksi NASA tulee apuun ja sitä kautta mahdollisuus päästä avaruusohjelmaan. Miehelle tämä sopii, sillä se on myös hänen tapansa surra nuorena kuollutta […]\nSong to Song – Laulusta lauluun\nHenkilöt: michael fassbender, natalia portman, rooney mara, ryan gosling\nSong to Song on Mr. Terrence Malickin uusin elokuva, joka keskittyy tällä kertaa pakkomielteeseen ja petokseen musiikillisissa sfääreissä. Ohjaaja-käsikirjoittaja Mr. Malick on onnistunut jälleen saamaan elokuvaansa todella vakuuttavan näytttelijäkaartin. Wau, mahtaako se johtua hänen universaaleistaan ja välillä täysin utopisistaan ajattelutavoistaan elokuvateossa. Elokuvissa, joissa ei tapahdu paljon valkokankaalla, mutta sitäkin enemmän pään sisällä ja tunnelmakuvissa vaikuttavat […]\nLa La Land – La La maa\nOuti - maanantai, tammikuu 16th, 2017\nHenkilöt: emma stone, ryan gosling\nAloitteleva näyttelijä Mia työskentelee kahvilassa koekuvausten välillä. Samaan aikaan asialleen omistautunut jazzpianisti Sebastian soittelee hämyisissä baareissa keräten itselleen elantoa. Nämä kaksi tapaavat, rakastuvat ja huomaavat pian menestyksen repivän heidät erilleen toisistaan. La La Land sai alkunsa vuonna 2010, kun sen ohjaaja-käsikirjoittaja Mr. Damien Chazelle alkoi työstää elokuvaa. Jonkin näköinen budjettikin saatiin kasaan, mutta sen jälkeen […]\nThe Nice Guys – Kivat kaverit\nOuti - keskiviikko, toukokuu 25th, 2016\nHenkilöt: angourie rice, russell crowe, ryan gosling\n1970-luvun Los Angelesissa yksityisetsivänä toimiva Hollan March saa työparikseen mutkia suoriksi vetelevän Jackson Healyn etsimään kadonnutta Ameliaa sekä selvittämään taide-elokuvan kohtaloa. Heidän tutkimuksensa johtavat salaliiton ja kieroilun jäljille, jonka jäljet johtavat suoraan sylttytehtaalle. Mielenkiintoinen parivaljakko päättää selvittää tapauksen, koska he ovat periaatteessa kivoja ihmisiä. Elokuvan on ohjannut Mr. Shane Black, joka on tunnettu myös Tappava […]\nThe Big Short – Lyhyeksi myyminen\nOuti - keskiviikko, helmikuu 24th, 2016\nHenkilöt: christian bale, ryan gosling, steve carell\nVuonna 2005 yksityisen Scion Capitalin rahastonhoitaja Michael Burry huomaa Yhdysvaltojen rahamarkkinoilla lillivän kuplan asuntomarkkinoissa. Se perustuu epävakaisiin roskalainoihin, joista hän voi sijoittajineen hyötyä sijoittamalla pankkeja vastaan. Tämä saa ajan kanssa osan sijoittajista takajaloilleen, mutta loppupeleissä mies tuo kotiin kunnon voitot. Samaan aikaan Jared Vennett kuulee Burryn ideasta ja haluaa päästä siitä osingolle. Hän saa taakseen […]\nOnly God Forgives – Vain Jumala antaa anteeksi (Bangok ei)\nOuti - sunnuntai, kesäkuu 16th, 2013\nHenkilöt: kristin scott thomas, ryan gosling, tom burke\nOnly God Forgives -elokuva jatkaa Mr. Ryan Goslingin ja ohjaaja Mr. Nicholas Refnin fyysisten elokuvien sarjaa, edellisen Drive (2011) jälkeen. Tällä kertaa valkokankaalla selvitellään välejä Julianin (Ryan Gosling) ja paikallisen sharia-samurai oikeutta jakavan poliisin Changin (Vithaya Pansringarm) välillä. Elokuvan virallinen juoni esittää Julianin äidin Crystalin (Kristin Scott Thomas) pakottavan poikansa selvittämään, kuka oikein murhasi tämän […]\nThe Place Beyond the Pines -elokuva vie katsojan takaisin samoihin draamallisiin kaarteisiin mitä Mr. Goslingin aiemmat elokuvat ovat viime aikoina tarjoilleet. Perheen näkökulmasta yhtenäisyyttä on löydettävissä Blue Valentine (2010) elokuvaan ja ajotaitojen puolesta taas Drive (2011) -rainaan. Luvassa on tällä kertaa törmäyskurssille joutuvaa toimintaa ja draamaa kahden eri sukupolven näkökulmista. Elokuvassa Luke Glanton (Ryan Gosling) […]\nGanster Squad – Gansteriyksikkö\nOuti - perjantai, maaliskuu 8th, 2013\nHenkilöt: anthony mackie, emma stone, giovanni ribisi, josh brolin, micheal pena, nick nolte, robert patrick, ryan gosling, sean penn\nGanster squad elokuva on saanut innoituksensa Mr. Paul Libermanin artikkelista ’Tales From the Gasters Squad’ LA Times -lehdessä. Valkokankaalla nyt nähty elokuva sijoittuu vuoteen 1949, jolloin LA:n poliisivoimisissa toimi erityinen gansteriyksikkö, jonka virallinen olemassaolo kiellettiin – varmaankin osin sen hieman kyseenalaisten tapojen vuoksi. Yksikköä kehoittettiin keinoja kaihtamatta saattamaan LA jälleen turvalliseksi kaupunkiksi elää ja siten […]\nThe Ides of March – Vallan kääntöpuoli\nOuti - tiistai, tammikuu 31st, 2012\nHenkilöt: george clooney, ryan gosling\nThe Ides of March elokuva perustuu Mr. Beau Willimonin teokseen Farragut North vuodelta 2008. Sen väitetään saaneen innoituksensa vuoden 2004 demokraattisesta Howard Deanin kampanjasta. Sisäpiirin näkemystä Mr. Willimon sai kirjalliseen tuotokseensa toimiessaan työntekijänä Mr. Deanin kampanjassa. Elokuvalliseen muotoon sen ovat vääntäneet Mr. Willimonin lisäksi Mr. Grant Heslov ja myös ohjaajan pallilla istuva Mr. George Clooney. […]\nDrive – Ajaa\nOuti - torstai, lokakuu 13th, 2011\nOsastot: Draama, Jännitys, Väkivalta\nHenkilöt: ryan gosling\nDrive elokuva kertoo nimettömästä automekaanikosta, joka tottelee nimeä Driver (Ryan Gosling) keskellä L.A. arkea. Driver hankkii lisätienestejä antamalla aina viisi minuuttia ajotaitojaan vuokralle ryöstöjen/murtojen yhteydessä. Vaikka hän vaikuttaakin yksinäiseltä cowboyltä, niin Driver kehittää eräänlaisen romanssin naapurin yh-äidin Irenen (Carey Mulliganin) kanssa. Ongelmat kasaantuvat kuitenkin taivaan rantaan, kun Irenen mies vapautuu vankilasta ja Driver suostuu pakokuskiksi […]


So am I still waiting - too fast for love\nmaanantai, elokuu 13, 2012 - 30 comments\nHellou. Vähän krapulainen bloggari moi. Mä en oikeesti kestä enää itteeni, oon lähteny eilen joskus yhen aikaa kotiin (oon tullu vielä sporalla kotiin, niin eiks se tarkota sitä..) söin pizzaa ja join varmaan puol litraa maitoa (tää on mun uus kännihimotus..) ennenku menin nukkumaan ja silti särkee pää. Ja siis en juonu ku muutaman lasin viiniä (Prahassa on 24cl talonviiniä, joka on viel viel hyvää, 5€, käytiin työkavereiden kanssa parilla lasilla duunin jälkeen…) ja pari siideriä. Tiukoista oon luopunu ajat sit, ku niiden jälkeen oksennan vaan koko päivän. Voi sitä nuoruutta kun ei koskaan tullu krapulaa.\nOltiin Aussie Clubilla pyörähtää tyttöjen kanssa. Ihan kiva paikka ja söpöjä baarimikkoja, sääli että siinä olikin sit suurinpiirtein koko paikan ainoot miehet :D Ilmeisesti ne on jonkin sortin nähtävyys kun musta tuntu et kaikki istukin niin päin et sai tuijotella niitä. (itsehän olen melko immuuni jo tolle aussi (kiwi?) miesten lumoavuudelle. :D )\nHeräsin joskus viiden aikaan siihen et olin varma et zombit hyökkää päälle :D Oon aiemmin nukkunu ilman mitään mielikuvia koko walking deadista, mutta tossa viimesissä laskuhumalan hetkissä se oli aika sietämätöntä. Kattelin sit SOA:aa että sain taas nukuttua. Tigin seksikkyys kyllä rauhottaa aina :D Ihana mies.\nMä lähen pariks päiväks mökkeilee enkä tiiä miten ahkerasti jaksan sieltä päivitellä. PS: muistakaa ne jeffrey cambelit!\nReply outimarie maanantai, elokuu 13, 2012 at 14:42\nARVAA KUKA LAHOPÄÄ UNOHTI TON! Muistin joskus vähän ennen kahta et ei hitto, nyt niitä pitsikenkiä sais ja menin Membersille. Monissa luki, että loppuunmyyty, mutta siinä pitsikenkien kuvassai ei lukenut, joten olin jo ihan onnessani, kunnes avasin sen linkin – kaikki koot menneet. Fuck this shit, ei sitte. Te onnekkaat, olkaa onnellisia pitsikenkien omistajia! :)\nne koot vissiin meni tosi nopeesti :(\nReply Sanna maanantai, elokuu 13, 2012 at 15:00\nJoo toi ois ollu ihan kiva tarina jälkipolville, mut toi Hesari on viel parempi. Tai etenki se miten mummu lähti mökille itkien ettei tapaa vaaria enää ikinä, kunnes vaari päräyttti samalle mökille (ootte niin match made in heaven että kyllä vaarikin osaa vähän stalkkailla kun on todi kyseessä) ja kosi siellä.\nSitten se teki uimahyppyjä ja mummi videoskypetti kaiken sille Lontoon Sannalle.\nReply Meri maanantai, elokuu 20, 2012 at 10:45\nen oo ihan varma oisinko toivonu että se ois päräyttäny paikalle siinä vaiheessa kun luen asearvioita jostain erälehdestä ulkohuussissa vai hypin pihalla pelkät crocksit jalassa…\nReply Nenna maanantai, elokuu 13, 2012 at 16:16\nWalking dead <3 :D\nMä olin yöllä röökillä pihalla ja parkkipaikalta alkoi kuulua askelia. Katoin, ku joku hoippu siellä eteenpäin ja eka reaktio oli "ZOMBIEEE!" . Nätisti kiljahdin ja sydän hakaten syöksyin hissiin. Vissii joku naapurin juopposetä se vaan oli, mut kalpean ulkomuodon ja ontuvan kävelytyylinsä takia muistutti epäilyttävästi zombia.. Vissii oon kattonu liikaa kyseistä sarjaa, ei ois etenkään eilen pitänyt katsoa yksin :D\nHahaa! Joo, ton jälkeen oli vähän säikky :D\nReply Heli maanantai, elokuu 13, 2012 at 16:33\nSe selkeesti vaan ootti sitä että myötäilet että ootte tavannu:D eihän suomalaiset oikeesti tommosta tee ikkään. Ne kahtelee maahan ja kipittää karkuun jos joku pikkusenkaan hymyilee niille:D Siksi mä hymyilen aina vaan lapsille ku sit ne alkaa tuijottaan et miksi tuo täti hymyilee mulle:D\nReply Meri maanantai, elokuu 20, 2012 at 10:44\nhaha ehkä, mul on tosi huono pelisilmä noissa tilanteissa! :D Mä hymyilen aina vauvoille, kun ne yleensä viel hymyilee takas :D\nReply Miss Shi maanantai, elokuu 13, 2012 at 18:29\nmuistin kyl Jeffreyt ja pääsin membersiin mut ei ollu minun värisiä :<\nReply Meri maanantai, elokuu 20, 2012 at 11:54\nReply Rsa maanantai, elokuu 13, 2012 at 20:27\nVoi kuule, ei se tällä 19-vuotiaallakaan helppoa ole noiden krapuloiden kanssa, se tuli taas eilen huomattua… On näköjään ihan sama juonko sivistyneesti vai vedänkö ihan överiksi, niin aamulla aina tasan sama olo; niska niin jumissa et koko pää on aivan tulessa, mikään ei pysy sisällä ja käyn vähintään kaks kertaa päivän aikana juttelemas vessanpöntölle… Sängystä on turha kuvitella pääsevänsä mihinkään ennen iltakymmentä :D\nmä pystyin helposti 19-vuotiaana olemaan pilkkuun baarissa ja jatkoilla aamuun asti ja menee töihin sen jälkeen :D\nReply H maanantai, elokuu 13, 2012 at 20:31\nTuli muuten mieleen, kun sillon kyselit sarja-ehdotuksia niin sellanen kun Happy Endings! Kattelen parhaillani ekaa kautta, toka on tullu jo kans ja se on kuulemma vielä parempi kun eka. :) Oon kans koittanu löytää joitain uusia sitcom -tyyppisiä sarjoja enkä oo löytäny mitää kiinnostavaa. :/ Sit törmäsin tohon IMDB:ssä jossain sitcom listauksessa ja se oli menny Modern Familyn ohi! Et jos sullakin on joitain vinkkejä nii kerro. :) Okei sä et tiedä, mitä oon jo nähny, mut siis nää perus HIMYM, BBT jne :DD\nReply Meri maanantai, elokuu 20, 2012 at 11:53\naa okei :) modern family on ihan loistava, että jos toi happy endings ois sit viel mahtavampi ;D\nReply iava maanantai, elokuu 13, 2012 at 20:45\nJos tää vähän lohduttais:\nhttp://areena.yle.fi/tv/1609415 7:00 minuutin kohdalla prinssi Harry <3\nReply Meri maanantai, elokuu 20, 2012 at 11:52\nmä en kestä miten ihana se oli tuolla! tossa ku kaikki alkaa taputtaa ja se nostaa kans kädet et näyttää et sekin alkais taputtaa mut sit tajuu ettei sen kuulukkaan ja aaaah<3 just marry me!\nReply didi maanantai, elokuu 13, 2012 at 23:15\nhei aattelin tulla sanoon (siltä varalta ettei sulle oo vielä asiasta mainittu) että tajusin just hulluna saraan-leffaa katsellessani yhdennäköisyyden sun ja emilie de ravinin välillä. vou!\nmoni on sanonu ja mä en vaan nää mitään yhdennäkösyyttä :D\nReply Milla tiistai, elokuu 14, 2012 at 10:08\nMeri, kiitos tästä postauksesta! Olet niin ihanan positiivinen ja elämäniloinen, että on mahdotonta masistella ruudun toisella puolella kun näitä sun juttuja lukee :)\nvoi kiitos :) tälläset kommentit piristää aina!\nReply possu tiistai, elokuu 14, 2012 at 11:36\nHei osaisitko auttaa mua yhdessä asiassa? :) Mietin noiden ginan lisa superstretch jeansien tilaamista, mutta onko nuo oikeasti todella joustavat niin kuin nimestä tulee heti mieleen? Hakusessa olisi siis todella mukavat ja joustavat farkut, joissa myös vyötärö joustaisi. Kannattaako tilata vai ei? :)\nsori kun kesti vastaa… On joo tosi joustavaa se kangas! en oo ite kokeillu, mut vaikuttaa kyl mukavilta :D\nReply Veronika tiistai, elokuu 14, 2012 at 11:36\nMistä sä kattelet/lataat kaikkia sarjoja?:)\nReply Meri maanantai, elokuu 20, 2012 at 11:46\nmillon mistäkin :)\nReply sandr-A-licious tiistai, elokuu 14, 2012 at 13:20\nVOI HELE MERI !!! MIKÄ SUA VAIVAAAAAAAAAAAA ! miks sä noin sille vastasit :D\nsun olis pitäny keksii siinä viinihiprakas jotain erittäin kekseliäst ;) Vähemmästäki mies jäätyy!\nps. HAH, röökiähän sä lopulta sitten päädyitkin polttamaan ;)\npps. miehet on ihan perseestä ja vihaan kaikkia kaksilahkeisia.\nmul ei oo mitään tilannetajua noiden poikien kans koskaan :D\nälä vihaa! voitais mennä juoruilee taas joku päivä!\nReply juup tiistai, elokuu 14, 2012 at 21:44\njos etsit vielä jotain kenkiä nii tolla sivustolla on joitain.. http://www.zalando.fi/naiset-kengat/\nei ollu maddeniä :(\nReply oneone tiistai, elokuu 14, 2012 at 23:43\nen, enkä juo kaljaakaan :D


Etelä-Suomen ETNOn vuoden 2019 parhaan työryhmän voitto Monik ry:lle (Uusimaa) - Nyheter 2019 - NTM-centralen\nEtelä Suomen ETNOn tämän vuoden paras työryhmä on valittu. Palkinnoksi voittaja sai Hong Liu-Sertin teoksen nimeltään "The light of inspiration flies into your eyes".\nVoittaja on Monik ry:n vetämä Vaikuttamisen Bootcamp – työryhmä, johon kuuluivat seuraavat henkilöt:\nMohamed Adan, Monik ry (pj)\nMarko Kivikoski, Monik ry\nMaria Virolainen, Moniheli ry\nFarid Ramadan, Kuntoutussäätiö\nMinna Laakso, KYMSOTE\nMinna Hirsova, Uudenmaan ELY-keskus\nTyöryhmä laati vieraskielisille vanhemmille tarkoitetun lyhyen oppaan, joka sisältää tietoa koulukiusaamisesta ja siihen puuttumisesta.\nOpas laadittiin selkosuomeksi ja käännettiin sekä venäjäksi että somaliaksi. Somalinkielisestä versiosta tehtiin myös video.\nKoko paketti on tarkoitus julkaista ennen vuoden 2019 loppua.\nMinna Hirsova, 0295 502 1109, minna.hirsova(at)ely-keskus.fi